kardosdrur/scandi-wiki huggingface dataset:
Medaljen for ædel Daad

Medaljen for ædel Daad (forkortelse: M.f.æ.D.) er et officielt dansk hæderstegn, der anerkender modige handlinger, der sætter modtageren i fare. Det er den civile pendant til Forsvarets Medalje for Tapperhed. Medaljen blev indstiftet ved kgl. resolution af 12. juni 1793 udstedt af kong Christian VII. Medaljen blev tidligere præsenteret i guld og sølv, men er i øjeblikket kun præsenteret i sølv.

Medaljen tildeles til belønning af "en og anden god Handling", men blev som især anvendt til belønning af redningsmænd, der efter en forordning fra 1772 havde ret til en pengepræmie eller en medalje for at redde "skindøde druknede Mennesker". Siden 1820'erne er medaljen generelt blevet uddelt til belønning af forskellige farefulde redningshandlinger på land, eksempelvis i forbindelse med brandulykker, overhængende fare for påkørsel af løbske heste eller tog eller på grund af redning af flere i fællesskab, fx i forbindelse med skibsforlis.

Medaljen sorterer under Justitsministeriet og tildeles meget sjældent. Fra tronskiftet i 1972 og frem til 2015 er det således kun sket i otte tilfælde. Medaljen er senest uddelt i 2015 hvor fire tidligere elever fra Lundby Efterskole; Line Blichfeldt Jensen, Katrine Onsberg Torstensen, Cecilie Gyldendal Rasmussen og Nicklas Bøhm som blev tildelt medaljen for at redde sig selv i land og slå alarm under kæntringsulykken på Præstø Fjord, således hjælpen kunne komme frem til de nødstedte elever og lærere.

Bemærkelsesværdige modtagere 
 Richard Aschlund
 Holger Forchhammer
 Waldemar Raasløff

Se også 
 Redningsmedailleselskabet

Referencer

Eksterne henvisninger 
 Retsinformation.dk: Resolution om indstiftelse af medaljen for ædel daad
 Opslag i Den Store Danske
 Danske Dekorationer
 Medalje oversigt – Danmark

Ordener, dekorationer og medaljer fra Danmark
Etableret i 1793
Source Code Control System

Source Code Control System – forkortet SCCS – var det første versioneringssystem for kildekode. Det udvikledes i 1972 på Bell Labs af Marc J. Rochkind for at blive anvendt på en IBM System/370-computer med operativsystemet OS/MVT. SCCS porteredes senere til en PDP-11 i UNIX-miljø.

Eksterne henvisninger 
 http://sccs.sf.net

Arkiverings- og kompressions-relaterede værktøjer til UNIX
SCCS

SCCS har flere betydninger:

 Source Code Control System – tekstfilversioneringssystem
 Southern Colorado Computer Solutions Inc. – it-firma i sydlige Colorado
 Scottish Centre for Carbon Storage
 South Camden Community School
 Saint Croix Catholic School
Alias (kommando)

Indenfor datalogi er alias en kommando i forskellige kommandolinjegrænseflade (skaller) såsom Unix-skaller, 4DOS/4NT og Windows PowerShell, som muliggør en erstatning af et ord med en anden tekststreng. Alias bliver hovedsageligt anvendt til at forkorte en systemkommando, eller for at tilføje standardargumenter til en hyppigt anvendt kommando. Alias funktionalitet i MS-DOS og Microsoft Windows operativsystemerne ydes af DOSKey-kommandolinjeprogrammet.

Et alias varer ligeså lang tid som skalsessionen.

Eksterne henvisninger 
 Bash man page for alias
 The alias Command by The Linux Information Project (LINFO)

UNIX SUS2008-værktøjer
Microsoft Windows
Løvenfeldt

Løvenfeldt er en dansk adelsslægt tilhørende sværd- og lavadelen.

Christian Friederichsen (1803-1866) var søn af prins Frederik af Hessen og dennes elskerinde Johanne Jansen. Friederichsen blev ved patent af 23. oktober 1819 med anciennitet fra 11. juli 1815 optaget i den danske adelsstand med navnet Løvenfeldt. Han blev major og kammerherre.

Christian Løvenfeldt blev gift 20. september 1836 i Rendsborg med Camilla Adelaide Glahn (28. april 1816 i København – 3. februar 1902 sammesteds), datter af generalmajor Marcus Glahn og Karen Johanne Laurentze født Schiøth. Børn:
 Frederikke Løvenfeldt (1838-?), i Vemmetofte
 Friedrich Løvenfeldt (1841-1913), oberst og kammerherre, ugift, fik i 1883 en søn, Waldemar Løvenfeldt (1883 - 1936), typograf i København.
 Christian Gustav Løvenfeldt (1846-?), forstkandidat
 Corinna Løvenfeldt (11. juni 1853 på Frederiksberg – 19. februar 1944 i København), gift med professor Carl Reisz

I Politiets Registerblade for København er der fra 1904 til 1915 registreret en typograf Waldemar Løvenfeldt (født 1. maj 1883), som var søn af Friedrich Løvenfeldt. 

Hos Danmarks Statistik er (i 2013) registreret fem nulevende personer med efternavnet Løvenfeldt, som dermed er et beskyttet navn.

Kilder 
 Danmarks Adels Aarbog 1900, s. 293.
 Ferdinand von Krogh: Dansk Adelskalender, 1878. Online-udgave
 Slægten Løvenfeldt , slægtforskning 

 
Adelsslægter fra Danmark
Ar (unix)

Archiver (også kendt ar) er et UNIX-værktøj som vedligeholder en gruppe filer som en enkelt arkivfil.  I dag bliver ar typisk kun anvendt til at oprette og opdatere statiske biblioteksfiler, som en link-editor eller linker anvender; ar kan anvendes til at oprette arkiver til ethvert formål, men er stort set erstattet af tar for andre formål end statiske biblioteker.  En implementation af ar er inkluderet i GNU Binutils.

Eksterne henvisninger 
 FreeBSD Manual Page
 Manual page for Unix Seventh Edition's ar
 The 32-bit PA-RISC Run-time Architecture Document, HP-UX 11.0 Version 1.0, Hewlett-Packard, 1997.See Chapter 4: Relocatable Libraries. Available at (devresource.hp.com) 

Arkiverings- og kompressions-relaterede værktøjer til UNIX
UNIX SUS2008-værktøjer
At (unix)

Indenfor Unix-lignende computer operativsystemer, anvendes at-kommandoen til at planlægge kommandoer at blive udført én gang, på e bestemt systemtid i fremtiden.

batch kommandoen kan anvendes i stedet for at for kun at køre jobs hvis systemets middelbelastning er under en bestemt niveau.

Se også 
 Cron
 Launchd – Apple Computer's erstatning for cron.

UNIX SUS2008-værktøjer
Proces og task forvaltningsprogrammer til UNIX
Cron

cron er et systemprogram under UNIX og Linux, en daemon, som håndterer arbejde som regelmæssigt skal udføres ved bestemte tider eller med bestemte intervaller. Det nyere program, anacron, anvendes på pc'er i tilfælde hvor man vil undgå, at en slukket pc forhindrer arbejdet i at blive udført. Når en kørsel er planlagt til at køre på et tidspunkt hvor pc'en er slukket, vil anacron sikre at programmet kører når pc'en er tændt.

Cron kommer fra det græske ord "chronos" som betyder tid.

Proces og task forvaltningsprogrammer til UNIX
AWK (programmeringssprog)

AWK er et programmeringssprog og skriptsprog til behandling af tekstbaserede data, enten fra filer eller datastrømme. Navnet er afledt af efternavnene af udviklerne – Alfred V. Aho, Peter J. Weinberger og Brian W. Kernighan.

AWK anvendes for det meste til tekststrenge, associative matricer (som er matricer indekseret med nøgler) og regulære udtryk.

AWK er et af de tidligste værktøj som dukkede op i version 3 af UNIX, og blev med det samme populært. En version af AWK er så at sige standard i moderne UNIX-implementationer og lignende operativsystemer. AWK er nævnt i Single UNIX Specification som en obligatorisk del af et Unix operativsystem. Ved siden af Bourne shell, er AWK det eneste skriptsprog i et standard Unix miljø.

AWK og sed er også en af inspirationskildene til skriptsproget Perl.

Kilder/referencer 

Unix hjælpeprogrammer til tekstbehandling
UNIX SUS2008-værktøjer
Programmeringssprog
Fælledkrybstjerne

Fælledkrybstjerne (Plagiomnium affine), ofte skrevet fælled-krybstjerne, er et almindeligt mos i grøfter og på græsfælleder. Det videnskabelige navn affine betyder 'nærstående' eller 'beslægtet'.

Fælledkrybstjerne har 5-10 cm lange, nedliggende skud, der i spidsen har rhizoider. De nedløbende blade er 3-5 mm lange, elliptiske med en kraftig nerve, en lille påsat spids og en tandet randsøm. Bladcellerne er arrangeret i skrå rækker. De sjældne fertile skud er oprette til forskel fra de almindelige sterile skud. Fælledkrybstjerne minder meget om raslende krybstjerne (Plagiomnium elatum), mosekrybstjerne (Plagiomnium ellipticum) og stor krybstjerne (Plagiomnium medium). Disse arter, der af nogle har været regnet for varieteter af samme art, bliver sammen med fælledkrybstjerne nogle gange samlet under betegnelsen Plagiomnium affine sensu lato. Raslende krybstjerne har bredere nedløbende blade, hvor også de sterile skud er oprette. Mosekrybstjernes blade løber ikke ned ad stænglen. Den meget sjældne stor krybstjerne har ikke bladceller i tydelige rækker.

Fælledkrybstjerne er blandt de mosser, der har været udsat for forsøg i forhold til modstandsdygtighed overfor frost. De viste sig, at indholdet af sukrose spiller en stor rolle, og at indholdet var større om vinteren end om sommeren, hvorimod alm. kortkapsel (Brachythecium rutabulum) og alm. cypresmos (Hypnum cupressiforme) havde et konstant højt indhold af sukrose.

Fælledkrybstjerne er udbredt i det sydlige Skandinavien og i de bjergrige egne af resten af Europa, vestlige Rusland, Tyrkiet, Kaukasus, Iran og Nordamerika.

Noter

Kilder 
 Andersen, A.G. et al. Den danske mosflora. I. Bladmosser, 1976, Gyldendal, .
 Christiansen, M. Skytte. Flora i farver 2. Sporeplanter, 1978, Politikens Forlag, .
 Smith, A. J. E. The Moss Flora of Britain and Ireland, 2004, Cambridge University Press, .
 Bernard Goffinet – Bryology (and Lichenology)  Systematik

Eksterne henvisninger 

 www.biopix.dk Billeder

Planter i Danmark
Mniaceae
AWK

AWK har flere betydninger:

 AWK (programmeringssprog)
 The National Rail kode for Adwick railway station, Storbritannien
 IATA koden for Wake Island Airfield
Basename

basename er et standard UNIX computerprogram. Når basename gives et stinavn, vil det returnerer frs den sidste skråstregstegn ('/') og til slut af stinavnet. basename er beskrevet i Single UNIX Specification og anvendes primært i skal-scripts.

Anvendelse
Single UNIX Specification specifikationen for basename er:
 basename string [suffix]

string
Et stinavn
suffix
hvis specificeret, vil basename også udelade suffix.

Eksempel
 $ basename /home/jsmith/base.wiki 
 base.wiki

 $ basename /home/jsmith/base.wiki .wiki
 base

Se også 
 dirname

UNIX SUS2008-værktøjer
Jens Hansen (guvernør)

Jens Hansen (24. juni 1719 i Sørbymagle – 1758 på St. Croix) var guvernør på St. Croix i Dansk Vestindien fra 15. maj 1747 – december 1751.
 
Han var søn af magister, provst og sognepræst i Skalby og Gunderslev, Hans Hansen, og Ellen Mule.

Se også 
 Dansk Vestindiens guvernører

Kilde 
 Stamtræ udarbejdet i fællesskab ved Personhistorik København i 1914.

Dansk Vestindiens guvernører
Danskere i 1700-tallet
Hans Eiler Pedersen

Ikke at forveksle med Hans Pedersen

Hans Eiler Pedersen (18. oktober 1890 i Skårup – 1. december 1971 i Gentofte) var en dansk gymnast som deltog i OL 1912 i Stockholm.

Pedersen vandt en sølvmedalje i gymnastik under OL 1912 i Stockholm. Han var med på det danske hold som kom på en andenplads for hold i svensk system. Hold fra tre nationer var med i konkurrencen, der blev afholdt på Stockholms Stadion.

Eksterne henvisninger 
 

Gymnaster fra Danmark
Olympiske sølvmedaljevindere fra Danmark
Deltagere for Danmark ved sommer-OL 1912
Augenblick

Augenblick er et album fra det spanske heavy metal band Bruthal 6.

Spor 
1. ¨Una Vez Más¨

2. ¨Aferrado al Dolor¨

3. ¨Perdido¨

4. ¨Despertaré¨

5. ¨Palabras¨

6. ¨Una Razón¨

7. ¨¿Y Ahora Qué?¨

8. ¨Libertad¨

9. ¨ Silencio¨

10. ¨Monstruo¨

11. ¨Cerca¨
Nu-metalalbum
Silencio

Silenco er en single fra det Spanske heavy metal band Bruthal 6

Metalsange
Biotilgængelighed

Biotilgængelighed er et begreb der anvendes indenfor farmakologi og angiver den del af et administreret lægemiddel, i procent, som uændret når frem til det systemiske kredsløb. Biotilgængelighed er hovedsageligt afgjort af administrationsvejen, da udsættelse for fordøjelsessystemet og stofskifte påvirker lægemidler betydeligt.

Siden definitionen af biotilgængelighed er afhængig af lægemiddelets tilstædeværelse i det systemiske kredsløb, så har stoffer givet via intravenøs administration og intraarteriel administration altid 100 % biotilgængelighed, da de indtræder direkte i blodbanen. Administrationsveje såsom peroral administration eller rektal administration er afhængige af fordøjelsessystemet til deres optagelse, hvorfra alt filtreres igennem leveren; den såkaldte first pass effect. Et lægemiddel som blev nedbrudt fuldstændigt, f.eks. af mavesyren eller af fordøjelsesenzymer, ville have en biotilgængelighed på 0 % hvis den blev gevet peroralt. Et eksempel på førnævnte er insulin, samt andre proteiner, som bliver nedbrudt til individuelle aminosyrer i tyndtarmen.

Referencer 

Farmakologi
Præsidentialisme

Præsidentialisme er en styreform, der benyttes i enkelte republikker, herunder Frankrig, USA, Mexico, Indonesien, Filippinerne og de fleste stater i Sydamerika.

Modellen har tre karakteristiske træk:

 præsidenten er både statschef og regeringschef
 præsidenten er folkevalgt (i modsætning til at være valgt af den lovgivende forsamling)
 præsidenten sidder på åremål. Selv om præsidenten kan stilles for en rigsret for embedsmisbrug, kan han/hun ikke afsættes ved mistillidsvotum for uduelighed eller upopularitet.

Republik
Carl O'Neill Oxholm

Carl Arthur George O'Neill Oxholm (født 16. september 1843 i København, død 29. marts 1914) var en dansk godsejer, kammerherre og hofjægermester, gift med Sophie Oxholm.

Han var søn af kammerherre og generalmajor Oscar O'Neill Oxholm og hustru Adelaide f. O'Kelly og ejede Rosenfeldt med Marienberg og Aunø. Han blev Ridder af Dannebrog 11. september 1897, senere Dannebrogsmand, bar Victoriaordenen, var medlem af bestyrelsesrådet for Det Kongelige Danske Landhusholdningsselskab og af Bestyrelsen for Præstø Amts Landboforening.

Han blev gift 9. september 1872 med Sophie Marguerite Bech (25. december 1848 i Pougkeepsie, New York – 3. september 1935), datter af dansk konsul Edvard Bech og Charlotte Elizabeth født McCarthy Hossack.

Kilder 
 Kraks Blaa Bog 1910

Carl O'Neill
Godsejere fra Danmark
Personer i Kraks Blå Bog (afdøde)
Riddere af Dannebrog
Kammerherrer fra Danmark
Hofjægermestre fra Danmark
Personer fra København
Danskere i 1800-tallet
Danskere i 1900-tallet
DSB Vedligehold

DSB Vedligehold er et aktieselskab, der er 100 % ejet af DSB SOV (selvstændig offentlig virksomhed). DSB SOV er ejet af den danske stat. DSB Vedligehold har til opgave at vedligeholde DSB's materiel, det vil sige eftersyn, reparere osv. Der er 1.400 medarbejdere i virksomheden, lige fra smede, lærlinge og elektrikere, ingeniører til værkstedschefer, automekanikere, projektledere, elektromekanikere og stationsbetjente.

DSB Vedligehold A/S boede på Otto Busses Vej, der ligger på jernbaneterrænet på Vesterbro i København, indtil sommeren 2013, hvor hele administrationen samledes i Telegade 2, Høje Taastrup.

Værksteder – fra øst til vest 
 København (flere værksteder)
 Centralværksteder (EB og dobbeltdækkervogne (litra ABs, B og Bk)
 Helgoland (Øresundtogene litra ET og IR4)
 Klargøringscenter Kastrup
 IC3-klargøringscentret ved Københavns Hovedbanegård
 Taastrup (S-tog)
 Aarhus (flere værksteder)
 Centralværksteder Aarhus (IC4, IC3)

Fremtidige værksteder  
 DSBs Centralværksted ved  Mogenstrup (2025)

Reference 

Vedligehold
Vedligeholdelse
Aksel Sørensen (gymnast)

Aksel Sørensen (5. oktober 1891 i Vig – 15. maj 1955 i Roskilde) var en dansk gymnast som deltog i OL 1912 i Stockholm.

Sørensen vandt en sølvmedalje i gymnastik under OL 1912 i Stockholm. Han var med på det danske hold som kom på en andenplads for hold i svensk system. Hold fra tre nationer var med i konkurrencen, der blev afholdt på Stockholms Stadion.

Eksterne henvisninger 
 Aksel Sørensen Biography and Olympic Results – Olympics at Sports-Reference.com  

Gymnaster fra Danmark
Olympiske sølvmedaljevindere fra Danmark
Deltagere for Danmark ved sommer-OL 1912
Alice Roosevelt Longworth

Alice Roosevelt (født 12. februar 1884 i New York, død 20. februar 1980 i Washington, D.C.) var en amerikansk skribent og kolumnist. Hun var datter af Theodore Roosevelt (USA's 26. præsident) og Alice Hathaway Lee Roosevelt.

Hendes selvbiografi Crowded Hours blev en bestseller.

Eksterne links 

Essayister fra USA
Selvbiografer fra USA
Personer fra New York
Sigurd Jørgensen

Sigurd Gersdorf Jørgensen (født 15. februar 1887 i Bergen, død 14. december 1929 smst) var en norsk gymnast. som deltog i OL 1912 i Stockholm.

Ved OL 1912 var han med for Norge i holdkonkurrencen i frit system. Nordmændene vandt konkurrencen med 22,85 point, mens Finland på andenpladsen fik 21,85 og Danmark på tredjepladsen 21,25 point.

Referencer

Eksterne henvisninger 

Gymnaster fra Norge
Personer fra Bergen
Deltagere for Norge ved sommer-OL 1912
Olympiske mestre fra Norge
Sophie Oxholm

Sophie Marguerite Oxholm, født Bech (25. december 1848 på landstedet Rosenlund i Poughkeepsie, New York – 3. september 1935) var en dansk adelsdame og godsejer.

Ægteskab 
Hun var datter af fabriksejer, dansk konsul Edvard Bech (1812-1873) og Charlotte Elizabeth født McCarthy Hossack (1812-1900) og blev 9. september 1872 gift med godsejeren, kammerherre og hofjægermester Carl O'Neill Oxholm til Rosenfeldt. Efter mandens død i 1914 sad Sophie Oxholm i uskiftet bo til sin død 1935, og parret havde ingen børn, som kunne arve fideikommisgodset. Efter hendes død overgik Rosenfeldt til mandens brodersøn Oscar O'Neill Oxholm.

Foreningsarbejde 
Sophie Oxholm var en markant personlighed med egne meninger. Hun blev engageret i foreningslivet, da hun i 1893 blev inddraget i forberedelsen af Kvindernes Udstilling. Oxholm var præsident for udstillingen i den indledende fase, men gik af i januar 1895, nogle måneder før åbningen, efter uenighed med de øvrige deltagere. I stedet blev gehejmerådinde Bertha Buch præsident. Efterfølgende udgav hun en bog, hvor hun redegjorde for spliden i komitéen.

Kammerherreinde Oxholm havde desuden et stærkt engagement i det nationale og skyttesagen. Hun var således æresmedlem af det gamle skydeselskab for Vordingborg og Omegn, som var grundlagt 1788. Hun skænkede skydeselskabet en god skydebane ved Ore Strand tæt ved Rosenfeldt. Da hun i 1901 blev "fugledronning" ved den årlige fugleskydning, kom hun i kontakt med de daværende ledere, og dette førte til, at hun i 1905 skænkede "Den Nordiske Margrethe Vandrekæde for Fugleskydning" til foreningen. Senere, i 1910, skænkede kammerherreinden de tre Mesterskabsvandrekæder Riffelskydning. I 1910 blev der første gang skudt om kæderne ved et stort stævne på skydebanerne ved Rosenfeldt.

Hun skænkede gennem årene mange større og mindre præmier til de nordiske skytter. I 1930 udsatte kammerherreinden "Kammerherreinde Sofie Margrethe von Oxholms Ungskyttepokal" som et evigt vandrende trofæ til fremme af ungskyttearbejdet. Så sent som i 1935, få måneder før sin død, gæstede hun skydebanerne ved landsstævnet i Ollerup.

Kilder 

Personer i Kraks Blå Bog (afdøde)
Godsejere fra Danmark
Sophie
Danskere i 1800-tallet
Danskere i 1900-tallet
Personer fra New York
Dansk-amerikanere
Eyvind Alnæs

Eyvind Alnæs (født 29. april 1872 i Fredrikstad, død 24. december 1932 i Oslo) var en norsk komponist, pianist, organist og korleder.

Alnæs var en senromantisk komponist som har skrevet 2 symfonier, klaverkoncert, korværker, klaverstykker, orgelstykker og sange.

Han var i sin melodiske lyriske stil inspireret af Edvard Grieg,
Pjotr Tjajkovskij og Johannes Brahms.

Udvalgte værker 

 Symfoni nr. 1 (1896) - for orkester
 Symfoni nr. 2 (1923) - for orkester
 Klaverkoncert (1913) - for klaver og orkester
 "Orgel præludier"

Kilde 
 om Eyvind Alnæs 

Komponister fra Norge
Pianister fra Norge
Organister fra Norge
Klassiske komponister fra det 20. århundrede
Personer fra Fredrikstad
Harald Oxholm

Harald Peter Jørgen Valdemar Oxholm (født 16. januar 1872 på Tårnholm, død 7. oktober 1925 i København) var en dansk godsejer, hofjægermester og kammerjunker.

Han var søn af Alexander Oxholm og hustru født komtesse Scheel, var værnepligtig i Den Kongelige Livgarde og arvede i 1908 herregården Tårnholm, som han solgte i 1923. Han havde også en Villa Musse i Fredensborg.

15. maj 1897 ægtede han Antoinette komtesse Bille-Brahe-Selby (28. maj 1876 på Hvedholm – 29. januar 1961 i Nyborg), datter af grev Preben Bille-Brahe Selby.

Kilder 
 Kraks Blaa Bog 1910

Harald
Godsejere fra Danmark
Personer i Kraks Blå Bog (afdøde)
Hofjægermestre fra Danmark
Personer fra København
Danskere i 1800-tallet
Danskere i 1900-tallet
Alexander Oxholm

Alexander Georg Tully Oxholm (født 5. august 1844 på Tårnholm, død 19. maj 1908 i Kongens Lyngby) var en dansk godsejer, kammerherre og hofjægermester, far til Harald Oxholm.

Han var søn af Harald Peter Oxholm og hustru og arvede 1869 herregården Tårnholm. 30. januar 1902 blev han Ridder af Dannebrog.

Han ægtede 11. januar 1871 på Gammel Estrup Ane Christiane Vilhelmine Juliane komtesse Scheel (20. januar 1852 på Gammel Estrup – 2. juli 1892 i Horsens), datter af kammerherre Jørgen greve Scheel. 8. januar 1876 blev parret skilt.

Kilder 
 Danmarks Adels Aarbog 1887.

Alexander
Godsejere fra Danmark
Hofjægermestre fra Danmark
Kammerherrer fra Danmark
Riddere af Dannebrog
Personer fra København
Danskere i 1800-tallet
Danskere i 1900-tallet
Franz Trautmann

Franz Trautmann (28. marts 1813 i München – 2. november 1887 sammesteds) var en tysk forfatter. 

Han studerede jura, blev retsembedsmand i 
sin fødeby, senere sekretær hos Prins Karl af 
Bayern og udnævntes 1881 til hofråd. Han 
kom til at stå digterkredsen i München meget 
nær. I sine bøger behandler han næsten 
udelukkende historiske emner, ofte i kronikagtig 
form. Trautmann debuterede med »Gedichte« (1830), 
derpå fulgte tragedien »Jugurtha«, dramaet 
»Die Verstoszene« og den lyriske Cyklus »Kaiser 
Maximilian’s Urständ«. Efter 12 års pause 
fandt han så med Romanen »Eppelein von 
Geilingen« (1852) sit egentlige felt. Senere 
udsendte han »Die Abenteuer des Herzogs 
Christoph von Bayern«, »Die Chronika des Herrn 
Petrus Nöckerlein«, Satiren »Leben, Abenteuer 
und Tod des Dr. Theodosius Thaddäus 
Donner«, fortællingerne »Meister Niklas Prugger« 
og »Heitere Münchner Stadtgeschichten«. Trautmann’s 
romaner og fortællinger er fortalt med lune og 
livfuldhed og med evne til at træffe tidens 
særegne farve. Et værdifuldt værk af varig 
betydning er hans »Kunst und Kunstgewerbe 
vom frühesten Mittelalter bis Ende des 18. Jahrhunderts«.

Kilder 

 

Novelleforfattere fra Tyskland
Tyskere i 1800-tallet
Salmonsens
Personer fra München
Hofråder
Moelven Industrier

Moelven Industrier ASA er en norsk industrikoncern, der ejes af Glommen Mjøsen Skog SA (78,84 %), Viken Skog SA (20,80 %) og Allskog SA (0,08 %). De resterende 0,28 % ejes af private aktionærer.

Moelven-koncernen leverer træbaserede byggeprodukter med tilhørende tjenester til byggemarkedet. Virksomheden fokuserer på Skandinavien og består af 34 produktionsvirksomheder fordelt på 41 produktionssteder i Norge og Sverige. 

Moelvens produkter og tjenesteydelser sælges til kunder inden for tre hovedsegmenter: forædlingsindustrien, handels- og byggevirksomhed. Moelven er derfor organiseret efter disse kundegrupper og ikke efter processerne.

Divisioner 
Moelven har tre divisioner:

Moelven Timber 
Producerer industritræ i form af trælast og forædlede industrikomponenter, samt uhøvlet trælast

Moelven Wood 
Udvikler og producerer et stort udvalg af træbaserede bygge- og interiørprodukter med høj forædlingsgrad.

Moelven Byggesystemer 
Består af virksomhedsområderne limtræ, byggemoduler og kontorløsninger.

Produkter og tjenesteydelser 
Af koncernens produkter og tjenesteydelser går 85 % til nybyggeri og renovering af boliger og erhvervsejendomme. Et forretningsområde, der er i vækst, er salg af råvarer til biobrændsel og til produktion af masse, papir og spånplader. Koncernen leverer også trævarer til møbel-, inventar- og emballageindustrien.

Koncernen har cirka 3200 medarbejdere og omsætter årligt for NOK 11 milliarder.

Eksterne links 
 Moelvens hjemmeside

Fremstillingsvirksomheder fra Norge
Byggematerialeproducenter
Hansol Korea Open 2012 (damesingle)

María José Martínez Sánchez er forsvarende mester.

Seedning

 Caroline Wozniacki
 Maria Kirilenko
 Kaia Kanepi
 Nadia Petrova

<li>  Julia Görges ''(First Round)
<li>  Varvara Lepchenko
<li>  Klára Zakopalová
<li>  '''Ekaterina Makarova

Lodtrækning

Finaler

Top Half

Bottom Half

References
Main Draw
Qualifying Draw

WTA Tour 2012